# Isadore Singer

* No s'ha de confondre amb Isidore Singer, editor de l'Enciclopèdia Jueva..
Isadore Singer (Detroit, 3 de maig de 1924 - Boxborough, 11 de febrer de 2021), conegut com Is o Iz, fou un matemàtic estatunidenc, professor del Departament de Matemàtiques del Massachusetts Institute of Technology. El 1962 va demostrar, amb Michael Atiyah, el teorema de l'índex d'Atiyah-Singer, que va obrir una via cap a noves interaccions entre les matemàtiques pures i la física teòrica.
Va néixer a Detroit (Michigan, EUA) i es va graduar a la Universitat de Michigan el 1944. Va obtenir el Màster en Ciències i el Doctorat a la Universitat de Chicago als anys 1948 i 1950 respectivament, i després va ser professor a la Universitat de Califòrnia a Los Angeles i al MIT, on va treballar durant la major part de la carrera professional.
Va ser president del Comitè de Ciència i Política Pública de l'Acadèmia Nacional de Ciències dels Estats Units i membre del Consell Científic de la Casa Blanca (1982–88) i de la Junta Directiva del Consell Nacional de Recerca dels Estats Units (1995–99). Singer era membre de l'Acadèmia Nacional de Ciències dels Estats Units i de l'Acadèmia Americana de les Arts i les Ciències. Entre els premis que va rebre hi ha el Premi Bôcher (1969) i el Premi Steele a la trajectòria (2000), tots dos de la Societat Matemàtica Americana, la Medalla Eugene Wigner (1988), la National Medal of Science (1983), el Premi Abel (2004, compartit amb Michael Atiyah) i el Premi James Rhyne Killian del MIT (2005). Fou membre de l'Acadèmia Noruega de Ciències i Lletres.

## Referències

* ↑ «Isadore Singer | MIT Mathematics» (en anglès). math.mit.edu. [Consulta: 12 febrer 2021].
* ↑ Devlin, Keith. «Abel Prize Awarded: The Mathematicians' Nobel» (en anglès). Devlin's Angle. Mathematical Association of America, 01-04-2004. Arxivat de l'original el 2004-04-13. [Consulta: 3 abril 2013].
* ↑ O'Connor, John J.; Edmund F., Robertson. «Isadore Manuel Singer» (en anglès). The MacTutor History of Mathematics archive. School of Mathematics and Statistics, University of St Andrews, Scotland.
* 1 2 MIT Matemàtiques: Biografies.
* ↑ Varghese, Mathai. «Abel Laureate Wins MIT's Killian Award» (en anglès). Universitat d'Adelaida. Arxivat de l'original el 2016-03-03. [Consulta: 3 abril 2013].
* ↑ «Gruppe 1: Matematiske fag» (en noruec). Acadèmia Noruega de Ciències i Lletres. Arxivat de l'original el 2013-11-10. [Consulta: 7 octubre 2010].

## Bibliografia

* Bryant, Robert; Cheeger, Jeff; Griffiths, Phillip «Isadore M. Singer (1924–2021) - In Memoriam - Part 1: Scientific Works» (en anglès). Notices of the American Mathematical Society, Vol. 69, Num. 9, 2022a, pàg. 1547-1563. ISSN: 0002-9920.
* Bryant, Robert; Cheeger, Jeff; Griffiths, Phillip «Isadore M. Singer (1924–2021) - In Memoriam - Part 2: Personal Recollections» (en anglès). Notices of the American Mathematical Society, Vol. 69, Num. 10, 2022b, pàg. 1570-1781. ISSN: 0002-9920.
* Mukherjee, Amiya. Atiyah-Singer Index Theorem - An Introduction (en anglès). Hindustan Book Agency, 2013. ISBN 978-93-80250-54-0.
* Rausen, Martin; Skau, Christian «Interview with Michael Atiyah and Isadore Singer» (en anglès). Newsletter of the European Mathematical Society, Num. 53, 2004, pàg. 24-30. ISSN: 1027-488X.
* Singer, I. «Autobiography». A: Helge Holden, Ragni Piene (eds.). The Abel Prize: 2003-2007 The First Five Years (en anglès). Springer, 2010, p. 111-116. ISBN 978-3-642-01372-0.
* Stevens, Marco. The Kadison-Singer Property (en anglès). Springer, 2016. ISBN 978-3-319-47701-5.

## Enllaços externs

* Freed, Daniel S. «Isadore Singer Transcended Mathematical Boundaries» (en anglès). Quanta Magazine, 2021. [Consulta: 4 juny 2023].
* Kirby, Rob. «I. M. Singer: a brief biography» (en anglès). Celebratio Mathematica, 2017. [Consulta: 4 juny 2023].